Liga e Volejbollit e Shqipërisë (femra)

Liga e Volejbollit e Shqipërisë për Femra është një kompeticion që konsiston në pjesëmarrjen e klubeve profesioniste të volejbollit të femrave në Shqipëri dhe është evenimenti më i rëndësishëm në këtë disiplinë. U themelua në vitin 1946 nga FSHV. Kupa e Shqipërisë është evenimenti i dytë për nga rëndësia.

Ekipet me më shumë trofe është KV Tirana që e ka fituar Ligën 21 herë.Giovanni Armillotta për Volejbollin Shqiptar

Liga konsiston në 12 ekipe profesioniste në Shqipëri dhe është një nga ligat më të vjetra në Ballkan, themeluar që në vitin 1946. Ky sport u rrit me shpejtësi në Shqipëri dhe rreth viteve 70' pothuaj cdo qytet kishte sallën apo fushën e volejbollit të vet. Pas rënies së komunizmit shumë klube u tkurrën pasi shumë lojtarë u larguan nga Shqipëria për të luajtur në vende të tjera. Pjesëmarrja e fansave gjithashtu u reduktua ndjeshëm dhe popullariteti i këtij sporti u ul në shifra shqetësuese. Gjithsesi, pas vitit 1993 pati njëfarë përmirësimi në këtë drejtim sepse shumë qytete ri-krijuan dhe stabilizuan ekipet e tyre. Sot në Shqipëri ekzistojnë 12 ekipe profesioniste sikurse dhe një sasi e madhe ekipesh amatore, të gatshme për të hyrë në ligat profesioniste.

Evenimenti

Anëtarët e Ligës së Volejbollit Shqiptar grupohen në 2 divizione: Liga A dhe Liga e Dytë (ose Liga B). Cdo divizion ka 6 ekipe të cilave u duhet të luajnë 4 herë me njëra tjetrën në dy faza të ndryshme gjatë sezonit të rregullt. Në cdo fazë, një ekip luan ndaj secilit kundërshtar 2 herë, një herë në fushën e tij dhe një herë në fushë kundërshtare. Kjo përbën një numër prej 20 ndeshjesh në sezonin e rregullt.

Pasi sezoni i rregullt përfundon, 4 ekipet më të mira kualifikohen për fazën finale ku ekipi i parë ndeshet me ekipin e 4të, ndërsa ekipi i dytë ndeshet me ekipin e tretë. Nga këto përplasje kualifikohet ekipi që fiton 2 ndeshjet e para, ndërkohë që ndeshjet luhen brenda dhe jashtë, derisa të arrihen 2 fitore. Ekipet që fitojnë këto përplasje kualifikohen për në finalet që luhen nëpër fushat respektive, ndeshjet luhen brenda dhe jashtë në varësi të shortit. Ekipi që arrin 3 fitore i pari shpallet kampion.

Fitoret vlejnë 2 pikë dhe humbjet 1 pikë. Në fund të sezonit, 2 ekipet që zënë vendet 5-6 humbasin fazën finale. Ekipi që zë vendin e 6të kalon në Ligën B, ndërsa ekipi që zë vendin e 5të luan kundër ekipit që renditet i dyti në Ligën B dhe fituesi ka të drejtën që të luajë në Ligën A.

Fituesit
Më poshtë janë fituesit ndër vite të Ligës:

SezoniKampionët194617 Nëntori1947Vllaznia Shkodër194817 Nëntori1949Teuta195017 Nëntori195117 Nëntori195217 Nëntori1953Studenti Tiranë1954Partizani Tirana195517 Nëntori1956Studenti Korçë (Skënderbeu)1957Vllaznia Shkodër1958Skënderbeu Korçë195917 Nëntori1960Vllaznia Shkodër196117 Nëntori196217 Nëntori196317 Nëntori (*)196417 nëntori1965KV Flamurtari196617 Nëntori196717 Nëntori196917 nëntori1970Studenti Tiranë1971Studenti Tiranë1972Skënderbeu Korçë1973Skënderbeu Korçë1974KS Dinamo1975KS Dinamo1976KS Dinamo1977KS Dinamo1978KS Dinamo1979KS Dinamo1980KS Dinamo1981KS Dinamo1982KS Dinamo1983KS Dinamo (*)1984KS Dinamo1985Skënderbeu Korçë1986Skënderbeu Korçë1987KS Dinamo1988KS Dinamo1989KS Dinamo1990KS Dinamo1991KS Dinamo1992Tirana1993SK Lushnja1994Tirana1995KS Dinamo1996SK Lushnja1997SK Lushnja1998SK Lushnja1999Teuta2000Teuta2001Teuta2002KS Dinamo2003Studenti Tiranë2004KS Dinamo2005Studenti Tiranë2006Teuta2007KS Dinamo (**)2008Tirana2009Tirana2010Tirana2011Minatori2012Minatori2013Tirana (**)2014UMB Volej2015UMB Volej2016UMB Volej2017UMB Volej2018Partizani Tirana2019Partizani Tirana2020anuluar2021Partizani Tirana2022Skënderbeu Korçë2023Partizani Tirana2024Skënderbeu Korçë2025Tirana 

Renditja Trofeve

KV Tirana 21 herë

KS Dinamo 20 herë

Skënderbeu Korçë 8 herë

Studenti Tiranë 5 herë

Partizani Tirana 5 herë

Teuta 5 herë

SK Lushnja 4 herë

UMB Volej 4 herë

Vllaznia Shkodër 3 herë

Minatori 2 herë

KV Flamurtari 1 herë

Referimet

 Lidhje të jashtme 

FSHV Faqe Zyrtare

Shih dhe këtë
 Kupa e volejbollit e Shqipërisë (femra)
 Superkupa e Volejbollit (femra)

Kategoria:Volejbolli në Shqipëri